ઓશિવરામાં આવેલા રિઝવાન કો-ઑપરેટિવ બિલ્ડિંગમાં ગ્રાઉન્ડ ફ્લોર પર રહેતી ૭૦ વર્ષની મુમતાઝ રશીદ બાદશાહ નામની મહિલાની હત્યા કરાયેલી ડેડ-બૉડી ગઈ કાલે સવારે બેડરૂમમાંથી લોહીમાં લથપથ હાલતમાં મળી આવી હતી. મહિલાના ગળા પર ચાકુ જેવા ધારદાર શસ્ત્ર વડે હુમલો થયો હોવાનું પોલીસની તપાસમાં જાણવા મળ્યું હતું. ઘરમાંથી કોઈ પણ કીમતી વસ્તુની માલમતાની ચોરી થઈ ન હોવાથી અન્ય કારણસર મહિલાની હત્યા થઈ હોવાની પોલીસે શંકા વ્યક્ત કરી હતી. પોલીસે સોસાયટીના CCTV કૅમેરાના આધારે વધુ તપાસ શરૂ કરી છે.